## Zápisnica

## z druhého riadneho zasadnutia Obecného zastupiteľstva Obce Slavec,

## konaného dňa 25.06.2019 vo Vidovej

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia – starosta obce
2. Určenie overovateľov, zapisovateľa – starosta obce
3. Voľba návrhovej komisie – starosta obce
4. Kontrola plnenia uznesení – hlavný kontrolór
5. Návrh správy z finančnej kontroly nájomných zmlúv – hlavný kontrolór
6. Stanovisko hlavného kontrolóra k záverečnému účtu za rok 2018 – hlavný kontrolór
7. Schválenie Záverečného účtu za rok 2018 – ekonóm OcÚ
8. Rozpočtové opatrenie – 1. úprava rozpočtu na rok 2019 – ekonóm OcÚ
9. Schválenie plánu kontrolnej činnosti hlavného kontrolóra na II. polrok 2019 – hlavný kontrolór
10. Žiadosť Reformovanej kresťanskej cirkvy na Slovensku, Cirkevného zboru v Slavci sp. č. 301/2019 - kurátor
11. Žiadosť Reformovanej kresťanskej cirkvy na Slovensku, Cirkevného zboru v Slavci sp. č. 302/2019 – kurátor
12. Žiadosť, Reformovanej kresťanskej cirkvy na Slovensku, Cirkevného zboru vo Vidovej sp. č. 312/2019 – kurátor
13. Rôzne
14. Diskusia
15. Záver

**K bodu č. 1 : Otvorenie zasadnutia**

Rokovanie OZ otvoril Gejza Ambrúš starosta obce. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú všetci poslanci. Prečítal program zasadnutia ( viď. príloha č. 2), ktorý navrhol rozšíriť o jeden bod a to o bod. Č. 13 vyhlásenie volieb hlavného kontrolóra.

Návrh na uznesenie :

**Uznesenie č. 21/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania 2. riadneho zasadnutia OZ s rozšírením programu o bod č. 13 – vyhlásenie volieb hlavného kontrolóra.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 2 : Určenie overovateľov zápisnice a zapisovateľa**

 Starosta obce navrhujezaoverovateľov zápisnice poslanco nasledovne: Attila Szekeres, Ing. Ladislav Csefo a za zapisovateľku : Timeu Ambrušovú.

Návrh na uznesenie:

**Uznesenie č. 22/2019:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **s c h v a ľ u j e : o**verovateľov zápisnice: Attilu Szekeresa a Ing. Csefo Ladislava

**b) p o v e r u j e :** za zapisovateľku Timeu Ambrušovú

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 : Voľba návrhovej komisie**

Starosta obce navrhuje schváliť návrhovú komisiu v tomto zložení : Eva Lőrinczová Ing. Štefan Vidinsky, Tomáš Kovács. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 23/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** návrhovú komisiu v zložení: Eva Lőrinczová, Ing. Štefan Vidinsky, Tomáš Kovács

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Kontrola plnenia uznesení**

Hlavný kontrolór obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci . ( viď. príloha č. 3 )

Návrh na uznesenie:

**Uznesenie č. 24/2019:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu o plnení uznesení z predošlého zasadnutia ( uznesenia č. od 9/2019 - do 20/2019)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Návrh správy z finančnej kontroly nájomných zmlúv**

Na základe plánu kontrolnej činnosti na I. polrok 2019 s poukazom na ustanovenia § 18d, 18f a podľa § 9 zákona č. 357/2015 Z. z. o finančnej kontrole a audite a o zmene a doplnení niektorých zákonov hlavná kontrolórka obce Slavec vykonala finančnú kontrolu nájomných zmlúv. V tomto bode programu hlavná kontrolórka prečítala svoju správu z tejto vykonanej finančnej kontroly ( viď. príloha 4 )

Návrh uznesenia :

**Uznesenie č. 25/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** správu hlavného kontrolóra z finančnej kontroly nájomných zmlúv s odporúčaním prehodnotiť nájomné zmluvy.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 6 Stanovisko hlavného kontrolóra k Záverečnému účtu za rok 2018**

Hlavná kontrolórka obce Slavec Katarína Hubayová predložila obecnému zastupiteľstvu obce Slavec svoje Stanovisko hlavného kontrolóra k Záverečnému účtu za rok 2018. ( viď. príloha č. 5 ) K 31.5.2019 riadna účtovná závierka Obce Slavec za rok 2018 a hospodárenie Obce Slavec za rok 2018 v súlade s § 9 ods. 4 zákona o obecnom zriadení a § 16 ods. 3 zákona o rozpočtových pravidlách územnej samosprávy zatiaľ nebola overená audítorom ( ale je už naplánovaná na 31.7.2019 ), to však nie je prekážkou pre schválenie Záverečného účtu Obce Slavec za rok 2018.

V zmysle § 16 ods. 10 zákona o rozpočtových pravidlách územnej samosprávy HK odporúča OZ uzatvoriť prerokovanie návrhu záverečného účtu Obce Slavec za rok 2018 s výrokom celoročné hospodárenie schvaľuje bez výhrad.

Návrh na uznesenie :

**Uznesenie č. 17/2018**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** stanovisko hlavného kontrolóra obce Slavec k Záverečnému účtu za rok 2018.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 7 Schválenie Záverečného účtu za rok 2018**

Ekonómka obecného úradu p. Agnesa Genčiová predložila obecnému zastupiteľstvu vypracovaný Záverečný účet Obce Slavec a rozpočtové hospodárenie za rok 2018 ( viď. príloha č. 6 ) Návrh Záverečného účtu je zverejnený i na webovom sídle obce Slavec ako i na úradnej tabuli od 31.05.2019.

Návrh na uznesenie :

**Uznesenie č. 27/2019**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom

 zriadení v z. n. p.  **s c h v a ľ u j e:**

1. Záverečný účet obce Slavec za rok 2018 a celoročné hospodárenie bez výhrad
2. Použitie prebytku rozpočtového hospodárenia na tvorbu rezervného fondu za rok 2018

 vo výške: 22.291,23 €

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 8 Rozpočtové opatrenie – 1. úprava rozpočtu na rok 2019**

Agnesa Genčiová , ekonómka obecného úradu obce Slavec predložila obecnému zastupiteľstvu obce Slavec návrh na 1. úpravu rozpočtu na rok 2019 ( viď. príloha č.7 ). Návrh rozpočtu bol prerokovaný i finančnou komisiu pri OZ obce Slavec a to tesne pred terajším 2. riadnym zasadnutím OZ Slavec. Upraviť rozpočet sa navrhuje v položkách:

* Transfer verejnej správy ( t. j. na prevádzku Komunitného centra, ďalej len KC ) . Rozpočet bol vypracovaný na celý rok, pričom KC bude fungovať podľa Zmluvy s IA MPSVaR do 31.8.2019 . Rozpočet treba tu znížiť( o 4 mesiace ) .
* Rozšírenie verejného osvetlenia ( navýšiť na 13.086,- € ) a oplotenie cintorína ( navýšiť o 10.000,- ) je v dezolátnom stave – na rekonštrukciu financie navrhujú čerpať z rezervného fondu
* Medzinárodné vzťahy s družobným mestom Dunavarsány, navýšiť na 1.236,- €
* Zmena rozpočtu na voľby ( neplánovalo sa s druhým kolom volieb na prezidenta )
* Neplánovalo sa s projektmi cez ÚPSVaR, na nákup pracov. materiálu navýšiť na 2.000,- €
* Transfery – dotácie 350,- € pre Reformovanú kresťanskú cirkev, Cirkevný zbor Slavec
* Návratná finančná výpomoc pre RKC, CZ Slavec

Návrh na uznesenie**:**

**Uznesenie č. 28/2019** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** 1**.** úpravu rozpočtu na rok 2019**.**

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**Uznesenie č. 29/2019** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** použitie rezervného fondu:

1. na rozšírenie verejného osvetlenia v Obci Slavec vo výške 13.086,- €
2. na oplotenie na oplotenie cintorína v Slavci vo výške 10.000,- €

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 9 Schválenie plánu kontrolnej činnosti hlavného kontrolóra na II. polrok 2019**

Katarína Hubayová, hlavná kontrolórka obce Slavec prečítala svoj plán kontrolnej činnosti na II. polrok 2019, ktorú predkladá OZ na schválenie. ( viď. príloha č. 8 ) Zo strany poslancov neboli k plánu kontrolnej činnosti HK na II. Polrok 2019 žiadne pripomienky.

Návrh na uznesenie:

**Uznesenie č. 30/2019:**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** plán kontrolnej činnosti hlavného kontrolóra obce Slavec na II. Polrok 2019.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 10 Žiadosť Reformovanej kresťanskej cirkvi na Slovensku, Cirkevného zboru v Slavci sp. č. 301/2019**

Starosta obce Slavec v tomto bode programu odovzdal slovo kurátorovi Reformovanej kresťanskej cirkvi, Cirkevnému zboru Slavec ( ďalej len RKC,CZ Slavec ) pánovi Ing. Š. Vidinskymu . Prečítal žiadosť, zaregistrovanú na obecnom úrade v Slavci dňa: 05.06.2019 pod č. spisu: OcU Sl. 301-01/2019. ( viď. príloha č. 9 ) a oboznámil prítomných s dôvodom podania žiadosti. RKC, CZ Slavec žiada nenávratnú finančnú výpomoc na organizovanie detského tábora a to v júli 2019 vo výške 150,- €. Keďže OZ nemal námietky proti poskytnutiu nenávratnej finančnej dotácie na tento účel , OZ poveruje starostu s podpísaním – uzavretím tejto Zmluvy o nenávratnú finančnú dotáciu vo výške 150,- € s RKC , CZ Slavec.

Návrh na uznesenie:

**Uznesenie č. 31/2019:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e :**

nenávratnú finančnú výpomoc pre Reformovanú kresťanskú cirkev na Slovensku,

Cirkevnému zboru v Slavci na organizovanie detského tábora v júli 2019 v obci Slavec vo výške 150,- € .

1. **p o v e r u j e**:

starostu obce Slavec Gejza Ambrúša s podpísaním Zmluvy o poskytnutí nenávratnej

finančnej dotácie na rok 2019 vo výške 150,- € pre Reformovanú kresťanskú cirkev

na Slovensku, Cirkevnému zboru v Slavci.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 11 Žiadosť reformovanej kresťanskej cirkvi na Slovensku, Cirkevného zboru v Slavci sp. č. 302/2019**

Kurátor RKC,CZ Slavec p. Ing. Š. Vidinsky prečítal dokument zaregistrovaný na obecnom úrade dňa: 05.06.2019 č. sp. OcU Sl. 302-01/2019 ( viď. príloha č. 10 ). Žiada sa v ňom poskytnutie návratnej finančnej pôžičky 10.000,- € pre RKC, CZ Slavec. Z poskytnutých peňazí by RKC, CZ Slavec zaplatila výdavky na rekonštrukciu fasády Farského úradu v obci. Nakoľko projekt je už rozbehnutý , ale RKC, CZ Slavec nemá dostatok financií na účte, žiada cirkev o pomoc. Len čo sa im refundujú výdavky z projektu , peniaze vrátia Obci najpozdejšie do konca októbra 2019. Poslanci nemajú námietky poskytnúť 10.000,- € RKC, CZ v Slavci a preto poverujú starostu obce Slavec G. Ambrúša s podpísaním Zmluvy o poskytnutí návratnej finančnej dotácie na rok 2019 a to vo výške 10.000,- € pre RKC,CZ Slavec .

Návrh uznesenia:

**Uznesenie č. 32/2019**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e :**
2. poskytnutie návratnej finančnej pôžičky 10.000,- € pre Reformovanú kresťanskú cirkev na Slovensku, Cirkevnému zboru v Slavci.
3. termín vrátenia poskytnutej pôžičky najneskôr do 31.10.2019 na bankový účet Obce Slavec č. IBAN : SK31 5600 0000 0034 4169 3002.
4. **p o v e r u j e**: starostu obce Slavec Gejza Ambrúša s podpísaním Zmluvy o poskytnutí

 návratnej finančnej dotácie na rok 2019 vo výške 10.000,- € pre Reformovanú

 kresťanskú cirkev na Slovensku, Cirkevnému zboru v Slavci

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 12 Žiadosť Reformovanej kresťanskej cirkvi na Slovensku, Dcéro-cirkevného zboru vo Vidovej sp. č. 303/2019**

V tomto bode programu zasadnutia zástupca RKC, ,Dcéro-cirkevného zboru vo Vidovej p. Ing. Š. Vidinsky prečítal ďalší dokument zaregistrovaný na obecnom úrade dňa: 12.06.2019 a to sp.č. OcU Sl. 312-01/2019 ( viď. príloha č. 11 ). Jedná sa v ňom o poskytnutie nenávratnej finančnej dotácie na organizovanie letného tábora pre deti vo Vidovej a to vo výške 200,- €. Poslanci OZ obce Slavec nemali námietky proti poskytnutiu dotácie na letný tábor a preto poverujú starostu obce Slavec podpísať Zmluvu s RKC, Dcéro-cirkevným zborom vo Vidovej o poskytnutie nenávratnej finančnej dotácie vo výške 200,- € .

Návrh na uznesenie:

**Uznesenie č. 33/2019**:

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e :**

 nenávratnú finančnú výpomoc v roku 2019 pre Reformovanú kresťanskú cirkev na

 Slovensku, Dcér-cirkevnému zboru vo Vidovej  na organizovanie detského tábora v júli

1. pre deti žijúci v miestnej časti obce Slavec – Vidová vo výške 200,- € .
2. **p o v e r u j e**:

 starostu obce Slavec Gejza Ambrúša s podpísaním Zmluvy o poskytnutí nenávratnej

 finančnej dotácie na rok 2019 vo výške 200,- € pre Reformovanú kresťanskú cirkev

 na Slovensku, Dcéro-cirkevnému zboru vo Vidovej.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 13 Vyhlásenie volieb hlavného kontrolóra obce Slavec**

**Starosta obce Slavec**

Hlavná kontrolórka obce Slavec p. K. Hubayová ( ďalej len HK ) v tomto bode programu zasadnutia informuje prítomných so skutočnosťou, že sa jej šesť ročný mandát na funkciu HK obce Slavec k 01.10.2019 končí. Z toho dôvodu je nutné vyhlásiť voľby HK na preobsadenie tejto funkcie.

Návrh na uznesenie:

**Uznesenie č. 34/2019**

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** vyhlásenie volieb na obsadenie funkcie: Hlavný kontrolór obce Slavec s nasledovnými podmienkami:

Kvalifikačné predpoklady na výkon funkcie hlavného kontrolóra :

1. kvalifikačné predpoklady, ktoré musí kandidát na funkciu hlavného kontrolóra spĺňať - ukončené minimálne úplne stredné vzdelanie
2. ďalšie podmienky
- znalosť legislatívy a noriem na úrovni samosprávy
- výhodou manažérske zručnosti
- dynamická a silná osobnosť
- komunikačné schopnosti na úrovni vedúceho zamestnanca
- práca s počítačom na užívateľskej úrovni (Microsoft Word, Excel, Power Point)
- flexibilnosť
- zmysel pre zodpovednosť, presnosť, dôslednosť a samostatnosť
- bezúhonnosť
3. písomná prihláška musí obsahovať:
a. meno, priezvisko, titul, dátum narodenia, bydlisko, kontaktné údaje (e-mail, telefón),
b. štruktúrovaný profesijný životopis,
c. úradne overenú fotokópiu dokladu o najvyššom dosiahnutom vzdelaní,
d. výpis z registra trestov nie starší ako 3 mesiace,
e. súhlas so zverejnením osobných údajov podľa § 7 ods. 1 a 2 zákona č. 428/2002 Z. z. o ochrane osobných údajov v znení neskorších predpisov za účelom vykonania voľby hlavného kontrolóra na riadnom rokovaní obecného zastupiteľstva v Slavci.

Termín odovzdania písomnej prihlášky:
písomnú prihlášku musí kandidát odovzdať spolu s požadovanými dokladmi najneskôr 14 dní pred dňom konania voľby, t. j. do 03.09.2019 do 14:00 hod. v zalepenej obálke na adresu: Obecný úrad, 042 11 Slavec č.109. Zalepenú obálku označiť značkou: „Voľba hlavného kontrolóra – Neotvárať!“

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 14 Rôzne:**

V tomto bode programu zasadnutia OZ starosta obce Slavec oboznámil prítomných čo všetko je naplánované do budúcna.

* Opraviť oplotenie cintorína v Slavci i vo Vidovej ,
* Úprava vonkajšieho vzhľadu –resp. rekonštrukcia fasády kultúrneho domu vo Vidovej , zároveň dôležité doriešiť a vybudovať nové sociálne zariadenie
* Výmena LED diód na úsporu verejného osvetlenia
* Prebieha Projekt ,, Zníženie energetickej náročnosti obecného úradu Slavec . Malo by sa to ukončiť koncom októbra.

 **K bodu č. 15 Diskusia:**

* *J. Belopotoczky -* navrhuje vybudovať schody na cintoríne vo Vidovej. Schody od zadnej veľkej brány.
* *B. Puškášová -* verejné osvetlenie sa zapína vo Vidovej už o 20:0 hod. , most cez Slanú je vo veľmi dezolátnom stave. Slaná vymýva oporné murivo. Zároveň sa pýta, čo s Bio kompostom, kam uskladňovať.
* *Starosta obce Slavec* : len čo sa bude môcť spravia sa schody na cintoríne vo Vidovej. Obec plánuje kúpiť časový spínač . V Slavci už jeden máme. Verejné osvetlenie bude tak i vo Vidovej regulované. Zapne sa samo podľa počasia. Čo sa týka bio kompostovania- navrhuje starosta, každému v domácnosti vytvoriť vlastný svoj bio kompost. Pre Obec je momentálne drahá záležitosť vytvoriť zberný dvor. I bez toho máme vysoké náklady na odvoz TKO , nie ešte platiť za odvoz bio odpadu.
* *A. Szekeres*: navrhuje vytvoriť bio skládku do prírody
* *Starosta obce Slavec* : bio skládku nevieme postrážiť, jedine keby sme tam mali kamerový systém. Inak by sa tam vytvorila divá ( čierna ) skládka. Nosili by tam všetko okrem bio odpadu.
* *B.Puškášová :* sa pýtačo s verejným vodovodom vo Vidovej a či by sa nedalo pravidelne tu posielať koordinátora. Uchádzači o zamestnanie prijatí na menšie obecné služby na aktivačné práce sú leniví, neplnia svoje pracovné úlohy.
* *Starosta obce:* vybudovanie a napojenie sa na verejný vodovod je vysoká investícia z rozpočtu obce, a keďže je na ešte málo žiadateľov, momentálne sa tým nepočíta.
* J*. Bokros* – téma verejného vodovodu je už stará záležitosť. Rúry sú uložené v zemi ale nie sú spojené.
* *Ing.* Š. Vidinsky: osobne videl starý projekt verejného vodovodu z r.1981. Ale už v elektronickej podobe už nie sú vôbec zakreslené. Sú to liatinové rúry, dali by sa zmonitorovať krtkom. Zároveň navrhuje osloviť Východoslovenskú vodárenskú spoločnosť a. s. aby dali budovu v správe majetku VVS do pôvodného stavu.
* *J.* *Bokros*- navrhuje odstrániť plech z mostu cez Slanú, je tam špina, zápach bez osvetlenia. Vo večerných hodinách pre mládež i nebezpečná. Okolo studničky, ak by sa dalo ,proti blatu vymyslieť odvádzajúce koryto, resp. navýšiť či obkladať dlažbami, postaviť sochu alebo niečo podobné , aby mala studnička i estetický vzhľad. Následne sa spýtal i na miestny rozhlas, prečo nie je funkčný a či sa to nedá opraviť.
* *Starosta obce Slavec:* miestny rozhlas by mal tam funkčný, ale z dôvodu , že tam bola nacvičovať hudobná skupina , odmontovali ozvučovacie zariadenie k miestnemu rozhlasu. Nevidí problém však to dať opäť do pôvodného- funkčného stavu.
* *Ing.* *Š. Vidinsky*: častokrát už spomínal , že treba zaviesť splátkový systém, sledovať a sprísniť dochádzku UoZ prijatých na A.Č. Kto neplatí či nechodí do práce včas , neplní svoje pracovné povinnosti, nemal by mať zo strany obce podpísanú dohodu na menšie obecné služby.
* *Starosta obce Slavec:* to je problém v systéme vyšších orgánov. Ak by i Obec nepodpísala dohodu s UoZ na menšie obecné služby podľa § 12 Úrad práce sociálnych vecí a rodiny zaradí UoZ na iný projekt na iný §. Je to len formálna záležitosť. Takže výsledok je rovnaký. Obec neprevychová občanov - uchádzačov o zamestnanie , keď sa doteraz nenaučili ako pracovať a podobne. Nenaučí ich ani Obec. Ako ich k tomu teda donútiť.?

**K bodu č. 16 Záver :**

Starosta obce Slavec Gejza Ambrúš poďakoval všetkým za účasť na 2.riadnom zasadnutí OZ a tým zasadnutie Obecného zastupiteľstva vo Vidovej ukončil. Zasadnutie OZ vo Vidovej bolo ukončené o 19:30 hod.

V Slavci, 25.06.2019

Zapísal/(a): Timea Ambrušová v.r.

 ........................................

 Gejza Ambrúš v.r.

 starosta obce

Overovatelia zápisnice:

Attila Szekeres v.r.

Ing. Ladislav Csefo v.r.